SL Uradni list Evropske unije L 132/95

UREDBA KOMISIJE (EU) 2016/805

z dne 20. maja 2016

o spremembi Priloge IV k Uredbi Evropskega parlamenta in Sveta (ES) št. 396/2005 glede Streptomyces K61 (prej S. griseoviridis), Candida oleophila, sev O, FEN 560 (ki se imenuje tudi sabljasti triplat ali seme sabljastega triplata v prahu), metil dekanoata (CAS 110-42-9), metil oktanoata (CAS 111-11-5) in mešanice terpenoidov QRD 460

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 5(1) Uredbe,

ob upoštevanju naslednjega:

(1) Za Streptomyces K61 (prej S. griseoviridis), Candida oleophila, sev O, FEN 560 (ki se imenuje tudi sabljasti triplat ali seme sabljastega triplata v prahu) in mešanico terpenoidov QRD 460 niso bile določene nobene specifične MRL. Ker navedene snovi niso bile vključene v Prilogo IV k Uredbi (ES) št. 396/2005, se zanje uporablja privzeta vrednost 0,01 mg/kg, določena v členu 18(1)(b) navedene uredbe. Metil dekanoat (CAS 110-42-9) in metil oktanoat (CAS 111-11-5) spadata med maščobne kisline C7-C20, ki so vključene v Prilogo IV k Uredbi (ES) št. 396/2005.

(2) Evropska agencija za varnost hrane (v nadaljnjem besedilu: Agencija) je glede aktivne snovi FEN 560 (ki se imenuje tudi sabljasti triplat ali seme sabljastega triplata v prahu) sklenila (2), da je navedeno snov ustrezno vključiti v Prilogo IV k Uredbi (ES) št. 396/2005.

(3) Glede mešanice terpenoidov QRD 460 je Agencija sklenila (3), da je navedeno snov ustrezno vključiti v Prilogo IV k Uredbi (ES) št. 396/2005.

(4) Za Streptomyces K61 (prej S. griseoviridis) (4) Agencija ni mogla dokončno oceniti tveganja za potrošnike pri vnosu te snovi s hrano, ker nekatere informacije niso bile na voljo in je bil potreben nadaljnji premislek odgovornih za obvladovanje tveganja. Rezultati tega nadaljnjega premisleka so bili vključeni v zadevno poročilo o pregledu (5), v katerem je bilo ugotovljeno, da je tveganje za človeka prek metabolitov iz te snovi zanemarljivo. Navedeno snov je zato ustrezno vključiti v Prilogo IV k Uredbi (ES) št. 396/2005.

(5) Za Candida oleophila, sev O (6), Agencija ni mogla dokončno oceniti tveganja za potrošnike pri vnosu te snovi s hrano, ker nekatere informacije niso bile na voljo in je bil potreben nadaljnji premislek odgovornih za obvladovanje tveganja. Rezultati tega nadaljnjega premisleka so bili vključeni v zadevno poročilo o pregledu (7), v katerem je bilo ugotovljeno, da je tveganje za človeka prek metabolitov iz te snovi zanemarljivo. Navedeno snov je zato ustrezno vključiti v Prilogo IV k Uredbi (ES) št. 396/2005.

(6) Aktivna snov metil dekanoat (CAS 110-42-9) je bila z Direktivo Komisije 2008/127/ES (8) vključena v Prilogo I k Direktivi Sveta 91/414/EGS (9) in velja za odobreno v skladu z Uredbo (ES) št. 1107/2009 Evropskega parlamenta in Sveta (10). Za navedeno snov niso bile ugotovljene relevantne nečistoče. Poleg tega je naravna izpostavljenost metil dekanoatu bistveno večja kot izpostavljenost, povezana z uporabo navedene snovi kot fitofarmacevtskega sredstva. Zato je primerno ohraniti navedeno snov v Prilogi IV k Uredbi (ES) št. 396/2005, vendar ločeno od maščobnih kislin C7-C20, da se zagotovi preglednost.

(7) Aktivna snov metil oktanoat (CAS 111-11-5) je bila z Direktivo 2008/127/ES vključena v Prilogo I k Direktivi 91/414/EGS in velja za odobreno v skladu z Uredbo (ES) št. 1107/2009. Za navedeno snov niso bile ugotovljene relevantne nečistoče. Poleg tega je naravna izpostavljenost metil oktanoatu bistveno večja kot izpostavljenost, povezana z uporabo navedene snovi kot fitofarmacevtskega sredstva. Zato je primerno ohraniti navedeno snov v Prilogi IV k Uredbi (ES) št. 396/2005, vendar ločeno od maščobnih kislin C7-C20, da se zagotovi preglednost.

(8) Uredbo (ES) št. 396/2005 bi bilo zato treba ustrezno spremeniti.

(9) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

V Prilogi IV k Uredbi (ES) št. 396/2005 se po abecednem vrstnem redu vstavijo naslednji vnosi: „Streptomyces K61 (prej S. griseoviridis)“, „Candida oleophila, sev O“, „FEN 560 (ki se imenuje tudi sabljasti triplat ali seme sabljastega triplata v prahu)“, „metil dekanoat (CAS 110-42-9)“, „metil oktanoat (CAS 111-11-5)“ in „mešanica terpenoidov QRD 460“.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. maja 2016 Za Komisijo Predsednik Jean-Claude JUNCKER

(1) UL L 70, 16.3.2005, str. 1.

(2) Evropska agencija za varnost hrane; Conclusion on the peer review of the pesticide risk assessment of the active substance fenugreek seed powder (FEN 560) (Sklep o strokovnem pregledu ocene tveganja za pesticide z aktivno snovjo seme sabljastega triplata v prahu (FEN 560). EFSA Journal 2010;8(3):1448 [50 str.].

(3) EFSA (Evropska agencija za varnost hrane), 2014. Conclusion on the peer review of the pesticide risk assessment of the active substance terpenoid blend QRD-460 (Sklep o strokovnem pregledu ocene tveganja za pesticide z aktivno snovjo mešanica terpenoidov QRD 460). EFSA Journal 2014;12(10):3816 [41 str.].

(4) Evropska agencija za varnost hrane; Conclusion on the peer review of the pesticide risk assessment of the active substance Streptomyces K61 (formerly Streptomyces griseoviridis) (Sklep o strokovnem pregledu ocene tveganja za pesticide z aktivno snovjo Streptomyces K61 (prej Streptomyces griseoviridis). EFSA Journal 2013;11(1):3061 [40 str.].

(5) Review report for the active substance Streptomyces K61 (formerly Streptomyces griseoviridis) (Poročilo o pregledu aktivne snovi Streptomyces K61 (prej Streptomyces griseoviridis)), katerega končno različico je Stalni odbor za prehranjevalno verigo in zdravje živali pripravil na seji 11. julija 2008 zaradi vključitve Streptomyces K61 (prej Streptomyces griseoviridis), v Prilogo I k Direktivi 91/414/EGS. SANCO/1865/08 – rev. 5, 11. julij 2014.

(6) Evropska agencija za varnost hrane; Conclusion on the peer review of the pesticide risk assessment of the active substance Candida oleophila strain O (Sklep o strokovnem pregledu ocene tveganja za pesticide z aktivno snovjo Candida oleophila, sev O). EFSA Journal 2012;10(11):2944 [27 str.].

(7) Review report for the active substance Candida oleophila strain O (Poročilo o pregledu aktivne snovi Candida oleophila, sev O), katerega končno različico je Stalni odbor za prehranjevalno verigo in zdravje živali pripravil na seji 15. marca 2013 za odobritev Candida oleophila, sev O, kot aktivne snovi v skladu z Uredbo (ES) št. 1107/2009. SANCO/10395/2013 – rev. 1, 15. marec 2014.

(8) Direktiva Komisije 2008/127/ES z dne 18. decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).

(9) Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).

(10) Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).